**Tuliportaat** on vuonna 1998 TV1:llä esitetty suomalainen televisiosarja. Sarja on TV1:n Kotikatsomon toinen niin sanottu kausisarja. Sarja sijoittuu lehtiä kustantavaan Lehtitalo-yhtiöön, jossa käydään mm. valtapeliä ja sekalaisia rakkaussuhteita.

Sarjan käsikirjoittaja Irmeli Castrén kirjoitti sarjan myös romaaniksi *Tuliportaat* (Gummerus, 1999).

Juoni
-----

**Varoitus:  Seuraava kirjoitus paljastaa yksityiskohtia juonesta.**
Yrjö Ranta ja Elias Kaitala perustivat sodan jälkeen yhdessä yrityksen nimeltä Lehtitalo. Lehtitalosta kasvoi vuosien saatossa menestyvä ja arvostettu perheyritys.

Elias Kaitala on kuollut vuosia sitten ja Yrjö Ranta johtaa Lehtitaloa. Sylvi Kaitala, Elias Kaitalan leski, yrittää pitää poikansa Caroluksen puolia Lehtitalossa, vaikka tämä seurusteleekin yhtiöön kuuluvan Peili-lehden päätoimittajan, Soili Jalaspuron kanssa, jota Sylvi ei voi sietää. Yrjö saa sydänkohtauksen ja kuolee. Lehtitalon toimitusjohtajaksi nousee Carolus Kaitala. Yrjö jättää omat lehtitalon osakkeensa vuosia sitten merille lähteneelle pojalleen Laurille, josta kukaan ei ole kuullut mitään yli 25 vuoteen. Lauri löytyy ja loukkaantuu räjähdysonnettomuudessa. Elli hakee hänet Suomeen sairaalaan hoitoon.

Maailmanlaajuinen Everest-konserni on halukas ostamaan Lehtitalon. Everestin Alice Åstad haluaa päästä käsiksi Lehtitaloon. Hän löytää kadonneen Laurin Borneolta ja yrittää ostaa tältä perintönä tulleet osakkeet. Lauri ei myy osakkeita vaan antaa ne pojalleen Sami Rannalle. Alice Åstad ja Antti Mäki ovat kimpassa yrittävät kaikin keinoin saada Lehtitalon itselleen. Alice aikoo ostaa myös Rian osakkeet mutta Ria ei myy.

Soili Jalaspuro pettää Carolusta Lehtitalon markkinointipäällikön Antti Mäen kanssa. Soili tulee raskaaksi ja rientää kertomaan ilouutista Carolukselle. Carolus kertoo, ettei hän voi saada lasta ja samalla Soilin pettäminen paljastuu. Carolus maksaa Soilin ulos yhtiöstä päätoimittajan paikalta ja Sylvi antaa Antti Mäelle potkut, mutta Antti Mäki eroaakin itse maineensa ja tulevan poliittisen uransa takia. Carolus saa tietää että hänellä on tytär Carola nuoruuden rakkautensa Maybellin kanssa. Mr Jarvis eli perunakeisari tunnustaa ja sanoo että Carolus on Carolan isä ja antaa Carolukselle kirjeen missä asia selviää. Antti Mäki seurustelee venäläisen ilotyttö ja tanssijatar Natashan kanssa. Antti ei halua mennä naimisiin Soilin kanssa vaikka Soili niin vaatiikin. Antista aiotaan tehdä Lehtitaloon uusi toimitusjohtaja jos Everest ja Alice Åstad saavat ostettua Lehtitalon itselleen. Sami Ranta alkaa seurustelemaan valokuvamallin Carolan kanssa ja menevät kihloihin. Carola odottaa lasta Julien Beaulle ja karkaa ulkomaille ja jättää sormuksen ja lapun Samille. Sami saa kuulla että Carola on mennyt naimisiin Julien kanssa. Malla soittaa Samille että Carola on vaarassa. Julien Beau on terroristi ja lukinnut Carolan mielisairaalaan. Sami lähtee pelastamaan Carolaa kesken omien kihlajaistensa, Sami meni kihloihin päätoimittaja Kikka Nordbergin kanssa. Sami repii sormuksen irti ja haluaa saada Carolan takaisin.

Caroluksen sisar Ria on naimisissa Jakartassa suurlähettiläänä työskentelevän Henrik af Näfverhornin kanssa. Henrik on bi ja hänellä on suhde heidän miespalvelijansa Sudarkon kanssa. Kun tämä salaisuus paljastuu Rialle, hän ratkeaa ryyppäämään ja palaa takaisin Suomeen äitinsä luokse. Ria menee katkaisuhoitoon ja Henrik valitaan Washingtonin-suurlähettilääksi. Lehtitalo on konkurssin partaalla ja Everest konserni on halukas ostamaan Lehtitalon, mutta Sylvi ei halua myydä. Ria palaa katkaisuhoidosta nähtyään skandaaliuutisen lehdestä. Ria onnistuu pelaamaan lisää aikaa, sillä aikaa kun Carolus makaa sairaalassa. Carolus sai sydänkohtauksen, mutta selviää. Carola lähtee Amerikkaan tapaamaan isoisäänsä Mr Jarvisia eli Idahon perunakeisaria jotta tämä antaisi rahat Lehtitalon pelastamiseksi. Perunakeisari suostuu ja Carola ja Perunakeisari saapuvat Suomeen. Pankinjohtaja saapuu Lehtitaloon ja sanoo kaupoista ei tule mitään ulkomailta on löytynyt rahoitus. Sylvi ja koko Lehtitalon väki helpottuu Perunakeisari ja Carola astuvat ovesta sisään. Lehtitalo on pelastettu. Antti Mäki ja Soili Jalaspuro juoksevat pois paikalta. Alice aikoo vielä palata kostaa Lehtitalolle. Antti Mäki karkaa Lontooseen ja nostaa Soilin tililtä rahat. Sami ja Carola saavat toisensa viimein ja menevät naimisiin. Lopuksi Lauri ja Elli Ranta juttelevat ja Elli sanoo hyvästit mutta juokseekin Laurin luo ja suutelee tätä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Sylvi Salonen   | … |   Sylvi Kaitala, Elias Kaitalan leski, Lehtitalon kassanhoitaja, eläkkeellä
  |
|  Tapani Perttu   | … |   Carolus Kaitala, Sylvin poika, Lehtitalon toimitusjohtaja
  |
|  Kaarina Turunen   | … |   Ria af Näfverhorn, Sylvin tytär
  |
|  Fred Negendanck   | … |   Henrik af Näfverhorn, suurlähettiläs, Rian mies
  |
|  Joonas Saartamo   | … |   Matias af Näfverhorn, Rian ja Henrikin poika
  |
|  Olavi Levula   | … |   Yrjö Ranta, Lehtitalon perustaja 
  |
|  Mikko Hänninen   | … |   Lauri Ranta, Yrjö Rannan poika, Captain Larry
  |
|  Anu Pekkarinen   | … |   Elli Ranta, Lehtitalon talousjohtaja
  |
|  Teemu Lehtilä   | … |   Sami Ranta, Laurin ja Ellin poika, Lehtitalon valokuvaaja
  |
|  Minna Turunen   | … |   Carola Jarvis, valokuvamalli
  |
|  Åke Lindman   | … |   John Jarvis, Idahon perunakeisari, Carolan isoisä 
  |
|  Kristiina Elstelä   | … |   Kaisa Ala-Hissa, Kaitaloiden taloudenhoitaja
  |
|  Esko Hukkanen   | … |   Tenho Holopainen, Kaitaloiden autonkuljettaja
  |
|  Eppu Nuotio   | … |   Soili Jalaspuro, Peili-lehden päätoimittaja
  |
|  Markku Maalismaa   | … |   Antti Mäki, Lehtitalon markkinointipäällikkö
  |
|  Anu Sinisalo   | … |   Kikka Nordberg, Peili-lehden muotitoimittaja 
  |
|  Seppo Pääkkönen   | … |   Hannu Koski, Aitta-lehden päätoimittaja
  |
|  Stina Engström   | … |   Alice Åstad, Everest-konsernin Euroopan johtaja
  |
|  Petra Karjalainen   | … |   Malla Vartiainen, malli
  |
|  Toni Wahlström   | … |   Tomppa Harjula, lehtitoimittaja
  |
|  Elina Skvortsova   | … |   Natasha, venäläinen ilotyttö, tanssijatar
  |
|  Mikael Andersson   | … |   Julien Beau, liikemies, terroristi
  |
|  Jarkko Lehti   | … |   Sudarko, Rian ja Henrikin taloudenhoitaja,´palvelija
  |
|  Heikki Nousiainen   | … |   Lehtitalon asianajaja
  |
|  Yrjö Parjanne   | … |   liikenneministeri
  |
|  Miska Toiviainen   | … |   lähetti
  |
|  Tarja Omenainen   | … |   kiinteistövälittäjä
  |
|  Jouko Keskinen   | … |   liikenneministerin sihteeri 
  |

Jaksoluettelo
-------------

| Jakso | Nimi | Ensiesitys | Uusinta | 2. uusinta |
| --- | --- | --- | --- | --- |
| 1. | Missä on Lauri? | 12.01.1998 | 17.05.1999 | 30.04.2010 |
| 2. | Soili on irtisanottava! | 19.01.1998 | 24.05.1999 | 07.05.2010 |
| 3. | Sylvi näkee aaveen | 26.01.1998 | 31.05.1999 | 14.05.2010 |
| 4. | Captain Larry ei kotia kaipaa | 02.02.1998 | 07.06.1999 | 21.05.2010 |
| 5. | Ei miehen varaan saa jättäytyä, Ria! | 09.02.1998 | 14.06.1999 | 28.05.2010 |
| 6. | Lehtitalo on pelastettava! | 16.02.1998 | 21.06.1999 | 04.06.2010 |
| 7. | Korota hintaa, kaunis Alice! | 23.02.1998 | 28.06.1999 | 11.06.2010 |
| 8. | Elli rakas, älä vastaa! | 02.03.1998 | 05.07.1999 | 18.06.2010 |
| 9. | Laurin kipuun ei lääke auta | 09.03.1998 | 12.07.1999 | 25.06.2010 |
| 10. | Hieno päivä häille! | 16.03.1998 | 19.07.1999 | 02.07.2010 |
| 11. | Kyllä sinä Holopainen tiedät! | 23.03.1998 | 26.07.1999 | 09.07.2010 |
| 12. | Mitä olenkaan saanut aikaan! | 30.03.1998 | 02.08.1999 | 16.07.2010 |
| 13. | Carola on vaarassa! | 06.04.1998 | 09.08.1999 | 23.07.2010 |
| 14. | Kaapit skandaaleja täynnä! | 13.04.1998 | 16.08.1999 | 30.07.2010 |
| 15. | Kauppa tai konkurssi! | 20.04.1998 | 30.08.1999 | 06.08.2010 |
| 16. | Sydän, risti ja ankkuri | 27.04.1998 | 06.09.1999 | 13.08.2010 |

Aiheesta muualla
----------------

* YLE: Kotikatsomo - Tuliportaat
* YLE: Tuliportaat - henkilöiden esittely

**Kausisarjat**
Vuoroin vieraissa | Tuliportaat | Angela ja ajan tuulet | Raid | Seitsemän | Yhteinen huone   
 Venny | Pelkovaara | Tahdon asia | Uudisraivaaja | Poikkeustila | Harvoin tarjolla | Uutishuone | Alamaailma